Agaasimaha Ururka Umilisooyinka Somaliland SLNMA Marwo Foosiya Maxamed Ismaaciil oo iyadu ugu horeyn halkaas ka hadashay ayaa si xeeldheer uga warbixiyey qiimaha ay Umulisadu Bulshada u leedahay,waajibka saaran, dhibaatooyinka kala duwan ee ay la kulmaan Haweenka Uurka leh ee aan helin Umuliso aqoon leh iyo Ilmaha Uurka ku jira dhibaatooyinka uu la kulmo, waxayna tidhi “Waxaan doonaya in aan halkan ka caddeyo qiimaha ay leedahay Maalinta Umulisada Aduunka oo Maanta (Shalay), ku beegan, aadna loogu xusaayo aduunka, Umulisadu waa qaali, Hooyo haddii aanay jirin,Aduunkuna muu jireen, Hooyaduna haddii aanay Umuliso helin, wey isku dhiman lahayd, Maantana waa Maalintoodii in laga farxiyana wey istaahilaan, waxaan doonaya in aan ka hadlo qiimaha ay leedahay Umulisadu, si loo yareeyo dhimashada Hooyada iyo Ilmaha, ayey Umulisadu muhiim u tahay, in la xuso, la taageero oo la dhiirigeliyo Umulisiyoonka waa arin ay u qalmaan, Wasaaraddana waxa looga baahan yahay inay siiso waxyaabaha ay u baahan yihiin”.
